Maoist ideologue Kobad Ghandy was acquitted under section 20 & 38 of UAPA
Home » इंडिया » Maoist ideologue Kobad Ghandy was acquitted under section 20 & 38 of UAPA
माओवादी विचारक कोबाड गांधी आतंकवाद के आरोपों से मुक्त
कैच ब्यूरो | Updated on: 10 June 2016, 18:04 IST
दिल्ली की एक अदालत ने शुक्रवार को माओवादी विचारक कोबाड गांधी को आतंकवाद से जुड़े आरोपों से मुक्त कर दिया है. हालांकि, गांधी को धोखाधड़ी और जालसाजी का दोषी पाया गया है. गांधी को आईपीसी के तहत जो सजा सुनाई गई है, उतनी अवधि वो पहले ही जेल में काट चुके हैं.
गांधी को फिलहाल जेल में ही रहना होगा क्योंकि उन पर 14 माामले अब भी लंबित हैं. दिल्ली पुलिस ने 65 वर्षीय गांधी को 30 सितंबर 2009 को गिरफ्तार किया था. एडिशनल सेशंस जज रीतेश सिंह ने कोबाड गांधी को गैरकानूनी गतिवधि रोकथाम कानून (यूएपीए) की धाराओं के तहत दोषमुक्त करार दिया.
Court convicted Kobad Ghandy for cheating and forgery and sentenced him for the period which he has already undergone in jail
अदालत ने उनके सहयोगी राजेंदर कुमार को भी आतंकवाद के आरोपों से मुक्त किया, लेकिन उन्हें भी धोखाधड़ी के आरोप में दोषी पाया. राजेंदर कुमार को 2010 में गिरफ्तार किया गया था.
दिल्ली पुलिस के अनुसार गांधी प्रतिबंधित संगठन कम्युनिस्ट पार्टी ऑफ इंडिया (माओवादी) के सदस्य हैं. जब दिल्ली पुलिस की स्पेशल सेल से उन्हें गिरफ्तार किया था तो उस समय गांधी पार्टी के केंद्रीय समिति के सदस्य भी थे.
पुलिस के मुताबिक, गांधी माओवादी के नेटवर्क की दिल्ली में स्थापना करने में शामिल थे. उन्हें दिल्ली में जब गिरफ्तार किया गया था, उस वक्त वे कैंसर का इलाज करा रहे थे.
पुलिस का दावा है कि वे माओवादी की गतिविधियों को बढ़ाने के लिए दिल्ली में रह रहे थे और इस काम में उनके सहयोगी राजेंद्र कुमार ने सहायता कर रहे थे.
गांधी को स्वास्थ्य संबंधी समस्याएं हैं. पिछले साल सितंबर महीने में उन्हें मेडिकल आधार पर तीन महीने अंतरिम जमानत मिली थी.
First published: 10 June 2016, 18:04 IST
Kobad Ghandy delhi court
निहलानी पर बोले रविशंकर प्रसाद- पीएम को चमचों की जरूरत नहीं
देश के 91 प्रमुख जलाशयों में सिर्फ 16 फीसदी पानी
अन्य बड़ी कहानियों >> देश के 91 प्रमुख जलाशयों में सिर्फ 16 फीसदी पानी